טפטים מעוררים קונוטציות מסוימות, לאו דווקא חיוביות, עבור רבים; הם מזכירים בתים עתיקים ואווירה נוסטלגית, כזו ששייכת לתחילת או לאמצע המאה הקודמת. בשלב מסוים, מבלי ששמנו לב, הם נעלמו מהנוף הביתי שלנו. אבל בשנים האחרונות חלו שינויים מעניינים בגזרת הטפטים. ובעולם של טרדנים ואופנות מתחלפות, הקאמבק של הטפטים הוא אחד הדברים המפתיעים והמרעננים של עולם העיצוב הביתי.
הרטרו לטפטים הוא לא עוד טרנד חולף, אלא מגמה פונקציונלית, חסכונית וברוב המקרים - אף מלאת יצירתיות. כמו בעולם הבגדים, כך בעולם הטפטים, עם הזמן קמו מותגים מאוד משמעותיים באירופה, ואלה עשו דרכם לחנויות בישראל (רשימה מפורטת של מומחים בתחום תוכלו למצוא במערכת סינונים מתוחכמת לאיתור בעלי עסק מתחום הטפטים). למי שנולד אחרי היעלמותם ולפני חזרתם, נציין כי מדובר באותם חיפויי קיר דקורטיביים, הנארזים בגלילים (באורך מטר) ומודבקים על הקירות.
אז היכן בדיוק משתלב הטפט בעיצוב הכולל של הדירה? אם חשבתם לצבוע, ואולי אפילו לקחת מעצב פנים, ולפתע, מרוב רעיונות כבר איבדתם אחיזה - זה הזמן המתאים לחשוב על טפטים. אין הכוונה לדוגמאות של פרחים וגוונים מדכאים הזכורים משנות השישים והשבעים. המאה ה-21 מביאה עמה עיצובים ברוח התקופה.
למעשה, אם חושבים על כך לעומק, כל קיר בבית יכול להשתדרג פלאים באמצעות טפט או מדבקת קיר. כיום, ניתן למצוא מגוון רחב של חומרים מהם עשויים הטפטים, החל מבד לא ארוג, דרך קטיפה, משי וסאטן, ועד לחומרים טבעיים כמו במבוק או שעם. תוסיפו לכך תמונות קיר שלמות העשויות טפט ותגלו עולם עשיר ואקלקטי.
לאחרונה, גם הטרנד האקולוגי תפס תאוצה; ראיה לכך הן סדרות שלמות המבוססות על חומרים ממוחזרים. לצד הטרנד הירוק, קיים קו מקביל של פיתוחים טכנולוגיים המבוססים בין היתר על שילובי אבני סברובסקי, קימוטים בבד ועוד.
אז מה צריך לדעת לפני שבוחרים לעצב מחדש את הבית מבלי לצבוע אותו כלל? מובן כי לא כל טפט מתאים לכל בית, או לכל חדר. כדי להתאים טפט לחדר או לחלל מסוים, יש להחליט מראש על קו עיצובי. כך למשל, לא תמיד צריך טפט על כל הקיר, לפעמים אפשר להסתפק במדבקת קיר - תלוי מהם הצרכים שלכם, יחד עם הפרופורציות של החדר והאפשרויות הגלומות בו.
כמה דוגמאות: לאווירה רגועה, כזו שלא מנקרת עיניים, כדאי לבחור טפט בצבעים כמו בז', שמנת או פסטלים בהירים - אלה מתאימים לחדרי שינה. אבל אם המטרה שלכם היא להחיות חדר מסוים, אז כל הגישה צריכה להשתנות: לפני הכל, חשוב לבחון את הרהיטים והחפצים המרכזיים בחדר, ולבחור טפט חי ותוסס שמתמזג איתם מבחינת הצבע. ואם תקרת החדר שלכם נמוכה, טפט עם פסים מאונכים ייצור אשליה של תקרה גבוהה יותר.
כל החלטה על בחירת טפט צריכה להתקבל רק אחרי שבודקים את כמות האור בחלל, ובוחנים את השפעת הטפט על האור - באיזו מידה הנוכחות שלו מוסיפה אור או גורמת לעלטה. אם החלטתם ללכת על קונספט "חם", כדאי מאוד לבחור טפטים בצבעי אדמה, עם דוגמאות של פרחים או אבנים.
האזור המועד "לפורענות טפטית" הוא הכניסה לבית, שם תוכלו לשלב דוגמאות וצבעים שאינם מתאימים לחדרים אחרים - כאלה שיסבו את תשומת לבם של כל האורחים: מקרובי משפחה וחברים ועד מכרים ושכנים.
חשוב לזכור, הטפטים קלים להסרה ולהדבקה, הרבה יותר מבעבר. אין בעיה לנייד את הטפט במהלך ההתקנה עד למיקומו הסופי. כמו כן, השימוש בדבקים אינו רעיל או מפיץ ניחוחות לא נעימים. לכן אין שום סיבה להירתע, ובוודאי לא לחשוב על טפטים במונחים אנכרוניסטיים. המחיר, החדשנות והרעננות שלהם עשויים לספק לבית שלכם מראה צעיר וחדש.
>>בואו להתעדכן במחירון טפטים.